**Ministru kabineta noteikumu projekta “Šaujamieroču, to būtisko sastāvdaļu un munīcijas, lielas enerģijas pneimatisko ieroču un gāzes ieroču un signālieroču marķēšanas kārtība” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums**  |
| Mērķis, risinājums un projekta spēkā stāšanās laiks  | Lai pārņemtu Eiropas Parlamenta un Padomes 2017. gada 17. maija Direktīvas (ES) 2017/853, ar ko groza Padomes Direktīvu 91/477/EEK par ieroču iegādes un glabāšanas kontroli(turpmāk - Direktīva (ES) 2017/853) prasības Latvijas nacionālajos normatīvajos aktos, tika izstrādāts likumprojekts “Ieroču aprites likums”. Likumprojekta 86. panta ceturtā daļa paredz deleģējumu Ministru kabinetam noteikt šaujamieroču, to būtisko sastāvdaļu un munīcijas, lielas enerģijas pneimatisko ieroču un gāzes ieroču un signālieroču marķēšanas kārtību. Papildus 2019.gada 16.janvārī Eiropas Komisija pieņēma Komisijas īstenošanas direktīvu (ES) 2019/68 ar ko nosaka šaujamieroču un to būtisko daļu marķējumu tehniskās specifikācijas saskaņā ar Padomes Direktīvu 91/477/EEK par ieroču iegādes un glabāšanas kontroli (turpmāk - Direktīva (ES) 2019/68). Ņemot vērā minēto, tika izstrādāts Ministru kabineta noteikumu projekts “Šaujamieroču, to būtisko sastāvdaļu un munīcijas, lielas enerģijas pneimatisko ieroču un gāzes ieroču un signālieroču marķēšanas kārtība” (turpmāk - Projekts), kas pilnā apjomā pārņem Direktīvas (ES) 2017/853 prasības attiecībā uz šaujamieroču un to būtisko sastāvdaļu marķēšanu, kā arī Direktīvas (ES) 2019/68 prasības.Projektam jāstājas spēkā vienlaikus ar likumprojektu “Ieroču aprites likums” (55/Lp13). |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Nepieciešams pārņemt Direktīvu (ES) 2017/853 un Direktīvu (ES) 2019/68, lai nodrošinātu Latvijas ieroču aprites nosacījumu harmonizāciju ar citām Eiropas Savienības dalībvalstīm un Eiropas Ekonomikas Zonas valstīm arī jautājumā, kas skar šaujamieroču un to būtisko sastāvdaļu marķēšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izstrādātais projekts galvenokārt saistīts ar nepieciešamību pārņemt Direktīvas (ES) 2017/853 un Direktīvas (ES) 2019/68 prasības nacionālajos normatīvajos aktos. Lai transponētu Direktīvas (ES) 2017/853 un Direktīvas (ES) 2019/68 prasības, kas ir attiecināmas uz šaujamieroču un to būtiski sastāvdaļu marķēšanu, projektā ir paredzēts noteikt:1. šaujamieroču un šaujamieroču būtisko sastāvdaļu marķējumā ietveramo informācijas apjomu; 2. tehnisko specifikāciju, veicot šaujamieroču būtisko sastāvdaļu marķēšanu;3. šaujamieroču munīcijas marķējumā ietveramo informācijas apjomu uz šaujamieroču munīcijas iepakojuma.Vienlaikus, lai nodrošinātu 2004. gada 27. maijā Saeimā ratificēto Apvienoto Nāciju Organizācijas Konvencijas pret transnacionālo organizēto noziedzību 2001. gada 31. maija Protokola par šaujamieroču, to detaļu, sastāvdaļu un munīcijas nelegālas izgatavošanas un aprites apkarošanu (turpmāk — Protokols) 8. panta pirmās daļas b) apakšpunkta ievērošanu, projekta 13. punkts paredz, ieroču komersantam 30 dienu laikā pēc 11.punktā minēto šaujamieroču izlaišanu brīvā apgrozībā, bet ne vēlāk, kā līdz šaujamieroču realizācijai, papildus šo noteikumu 11.punktā noteiktajām marķēšanas prasībām nodrošina, ka šaujamieroča rāmis vai stobra kārba, vai nolaidējmehānisma kārba tiek papildus marķēta, ievērojot šo noteikumu 4., 5. un 6. punktā noteiktus nosacījumus, ar šādu informāciju:13.1. atzīmējot importa valsti ar burtiem “LV”; 13.2. atzīmējot šaujamieroča importēšanas gada vismaz pēdējos divus ciparus.Papildus Direktīvas (ES) 2017/853 un Direktīvas (ES) 2019/68 transponēšanai nepieciešamajām normām likumprojektā pārskatīts E kategorijas gāzes ieroču un signālieroču, kā arī lielās enerģijas pneimatisko šaujamieroču marķējumā ietveramais informācijas apjoms.1. Likumprojekta “Ieroču aprites likums” 6. panta sestā daļa paredz, ka ieroču klasifikācijā ir izveidota jauna E kategorija, kurā būs ietverti gāzes ieroči un signālieroči, kurus nevar pārveidot šaušanai ar lodi vai daudzkomponentu šāviņu izsviešanai no stobra kanāla propelenta (šaujampulvera) iedarbības rezultātā. Tehniskā specifikācija minētājai kategorijai būs noteikta Eiropas Komisijas tiesību aktā, ar kuru noteiks tehnisko specifikāciju visiem Eiropas Savienībā 2018. gada 14. septembrī vai vēlāk izgatavotiem vai importētiem trauksmes un signālieročiem, lai nodrošinātu, ka tos nevar pārveidot šaušanai vai lodes vai lādiņa izsviešanai no stobra kanāla šaujampulvera iedarbības rezultātā. Vienlaikus likumprojekta “Ieroču aprites likums” 6. panta trešajā daļā ir noteikts, ka pusautomātiskos, atkārtotas darbības vai viena šāviena īsstobra gāzes ieročus un signālieroču pistoles (revolverus), kurus var pārveidot šaušanai ar lodi vai daudz komponentu šāviņu izsviešanai no stobra kanāla propelenta (šaujampulvera) iedarbības rezultātā, uzskata par B kategorijas šaujamieročiem, klasificējot atkarībā no to darbības principa vienā no B kategorijas apakšgrupām. Ņemot vērā minēto, projekts nosaka marķēšanas nosacījumus tikai attiecībā uz E kategorijas gāzes ieročiem un signālieročiem, jo pusautomātiskos, atkārtotas darbības vai viena šāviena īsstobra gāzes ieročus un signālieroču pistoles (revolverus), kurus var pārveidot šaušanai ar lodi vai daudz komponentu šāviņu izsviešanai no stobra kanāla propelenta (šaujampulvera) iedarbības rezultātā, uzskata par B kategorijas šaujamieročiem un uz tiem ir attiecināmi šaujamieroču un to būtisko sastāvdaļu marķēšanas nosacījumi.2. Ņemot vērā, ka E kategorijas gāzes ieroči un signālieroči ir ieroči, kurus nav iespējams pārveidot par šaujamieročiem, kā arī lielas enerģijas šaujamieročiem tiek izmantots cits darbības princips nekā šaujamieročos, uz viņiem nebūtu lietderīgi attiecināt analoģiskus marķēšanas nosacījumus kā uz šaujamieročiem. Ņemot vērā minēto, projekta 17. punkts paredz, ka ieroču komersants, piesakot muitas procedūru - laišana brīvā apgrozībā vai realizējot Latvijas tirgū Eiropas Savienībā iegādātos E kategorijas gāzes ieročus un signālieročus vai lielas enerģijas pneimatiskos ieročus, nodrošina, ka ieroči ir marķēti vismaz ar šādu skaidru un nenodzēšamu informāciju, kas ir vizuāli redzama bez ieroča izjaukšanas:17.1. izgatavotāja nosaukums vai izgatavotāja zīmols; 17.2. sērijas numuru.Šāds informācijas apjoms ir uzskatāms par pietiekošo, lai nodrošinātu ieroču izsekošanu, kā arī to reģistrāciju. Vienlaikus projekta noslēguma jautājuma 21. punkts paredz, ka noteikumi nav attiecināmi uz šaujamieroču, šaujamieroču būtisko sastāvdaļu, šaujamieroču munīcijas, lielas enerģijas pneimatisko ieroču marķējumu, kā arī gāzes ieroču un signālieroču marķējumu, kas tika laisti tirgū pirms šo noteikumu spēkā stāšanās. Kontroli par šaujamieroču, šaujamieroču būtisko sastāvdaļu, šaujamieroču munīcijas, kā arī E kategorijas gāzes un signālieroču un lielas enerģijas pneimatisko ieroču atbilstību marķēšanas prasībām nodrošinās Valsts policija, kā arī Valsts ieņēmuma dienesta Muitas iestādes savas kompetences ietvaros.  |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Valsts policija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Saskaņā ar Valsts policijas rīcībā esošo informāciju:1. ieroču tirdzniecības komersanti - 41 ar 83ieroču un speciālo līdzekļu tirdzniecības objektiem, to glabāto šaujamieroču un lielas enerģijas pneimatisko ieroču skaits - 4891 ( garstobra-vītņstobra šaujamieroči - 12145, garstobra-gludstobra šaujamieroči - 1158, īsstobra šaujamieroči (pistoles un revolveri) - 1547, lielas enerģijas pneimatiskie ieroči - 41).2. ieroču un munīcijas izgatavošanas komersanti - 6;3. ieroču remonta komersanti - 11; |
| 2. | Tiesiskā regulējuma ietekme uz tautsaimniecību un administratīvo slogu | Projekts nerada papildus administratīvo slogu ieroču tirgotājiem. Ņemot vērā, ģeopolitisko un ekonomisko situāciju ieroču tirdzniecības komersanti pārsvarā iegādājas šaujamieročus un atsevišķas šaujamieroču būtiskās sastāvdaļas Eiropas Savienības dalībvalstīs. Iegādājoties šaujamieročus citā Eiropas Savienības dalībvalstīs šaujamieročus vai šaujamieroču būtiskās sastāvdaļas realizācijai Latvijas tirgū attiecīgā Eiropas Savienības dalībvalsts uzņēmums veicot šaujamieroču realizāciju nodrošina atsavināmo šaujamieroču vai atsevišķu šaujamieroču būtisko sastāvdaļu atbilstību Direktīva (ES) 2017/853 prasībām. Papildus minēto atsavināšanas procedūru uzrauga attiecīgās Eiropas Savienības dalībvalsts kompetentās iestādes. Savukārt Latvijas ieroču tirgotajiem neveidojas papildus administratīvais slogs ar Direktīva (ES) 2017/853 prasību ievērošanu. Saskaņā ar Iekšlietu ministrijas Informācijas Centra rīcībā ejošiem datiem 2017.gadā ieroču tirdzniecības komersanti realizēja Latvijas tirgū 2218 šaujamieročus. Veicot konsultācijas ar biedrību “Latvijas Ieroču Tirgotāju Asociācija” tika noskaidrots, ka tikai daži Latvijas ieroču tirgotāji vidēji vienreiz divos gados vai pat retāk iegādājās no trešajām valstīm šaujamieročus. Minēto šaujamieroču kopskaits salīdzinājumā ar Eiropas Savienības dalībvalstīs iegādātiem šaujamieročiem nepārsniedz pat 5%. Papildus biedrība “Latvijas Ieroču Tirgotāju Asociācija” paskaidroja, ka nepieciešamības gadījumā, lai izpildītu Ministru kabineta noteikumu projekta prasības, šaujamieroči tiktu papildus marķēti ar lāzera gravēšanas metodi, jo šobrīd tā ir ekonomiski izdevīgākā metode. Vidēji Latvijas tirgū par šaujamieroču marķēšanu ar lāzera palīdzību pieprasa 2,50 euro par ierakstu. Administratīvo izmaksu novērtējumu nav nepieciešams norādīt, jo administratīvās izmaksas (naudas izteiksmē) gada laikā ieroču tirdzniecības komersantiem nepārsniegs 2000 *euro* . Papildus, neskatoties uz to, ka Latvijas Republikā ir reģistrēti 6 ieroču un munīcijas izgatavošanas komersanti šobrīd neviens no tiem neizgatavo šaujamieročus, bet tie veic munīcijas, munīcijas sastāvdaļu un munīcijas sastāvdaļu sagataves izgatavošanu. Projekts nav attiecināms uz munīcijas sastāvdaļām vai munīcijas sastāvdaļu sagatavēm. Attiecībā uz munīcijas marķēšanu ir pārņemts spēkā esošs regulējums, kas nerada papildus administratīvo slogu komersantiem. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Likumprojekts “Ieroču aprites likums” (55/Lp13) |
| 2. | Atbildīgā institūcija | Iekšlietu ministrija, Valsts policija |
| 3. | Cita informācija | Projekts tiks virzīts pēc likumprojekta „Ieroču aprites likums” izskatīšanas Saeimā otrajā lasījumā. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2017. gada 17. maija Direktīva (ES) 2017/853, ar ko groza Padomes Direktīvu 91/477/EEK par ieroču iegādes un glabāšanas kontroli (direktīva jāpārņem nacionālajos normatīvajos aktos līdz 2018. gada 14. septembrim);Eiropas Komisijas 2019. gada 16. janvāra Komisijas īstenošanas direktīva (ES) 2019/68 ar ko nosaka šaujamieroču un to būtisko daļu marķējumu tehniskās specifikācijas saskaņā ar Padomes Direktīvu 91/477/EEK par ieroču iegādes un glabāšanas kontroli (direktīva jāpārņem nacionālajos normatīvajos aktos līdz 2020. gada 17.jānvārim). |
| 2. | Citas starptautiskās saistības | Apvienoto Nāciju Organizācijas Konvencijas pret transnacionālo organizēto noziedzību 2001. gada 31. maija Protokols par šaujamieroču, to detaļu, sastāvdaļu un munīcijas nelegālas izgatavošanas un aprites apkarošanu. Protokols ratificēts Latvijas Republikas Saeimā 2004. gada 27. maijā. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2017. gada 17. maija Direktīvas (ES) 2017/853, ar ko groza Padomes Direktīvu 91/477/EEK par ieroču iegādes un glabāšanas kontroli |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1. panta (3) daļas 2.punkts | 2.punkts, 11.punkts, 3.punkts,20.punkts |  Atbilst | Projekts satur stingrākas prasības nekā attiecīgais ES tiesību akts, jo ir paredzēts papildus marķēt Latvijā importējamos šaujamieročus un šaujamieroču būtiskās sastāvdaļas atbilstoši Apvienoto Nāciju Organizācijas Konvencijas pret transnacionālo organizēto noziedzību 2001. gada 31. maija Protokola par šaujamieroču, to detaļu, sastāvdaļu un munīcijas nelegālas izgatavošanas un aprites apkarošanu 8. panta pirmās daļas b) apakšpunkta prasībām. Papildus bez šaujamieročiem un to būtiskām sastāvdaļām ir paredzēts marķēt arī lielas enerģijas pneimatiskos ieročus, E kategorijas gāzes ieročus un signālieročus, lai nodrošinātu to izsekojamību. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? |  Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Eiropas Parlamenta un Padomes 2017. gada 17. maija Direktīvas (ES) 2017/853, ar ko groza Padomes Direktīvu 91/477/EEK par ieroču iegādes un glabāšanas kontroli pārejas direktīvas normas tiks pārņemtas ar likumprojektu “Ieroču aprites likums” (55/Lp13). 31.01.2019. likumprojekts tika pieņemts Saeimas 2.lasījumā. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Komisijas 2019. gada 16. janvāra Komisijas īstenošanas direktīva (ES) 2019/68 ar ko nosaka šaujamieroču un to būtisko daļu marķējumu tehniskās specifikācijas saskaņā ar Padomes Direktīvu 91/477/EEK par ieroču iegādes un glabāšanas kontroli |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1. pants | 1.punkts |  Atbilst | Projekts nesatur stingrākas prasības nekā attiecīgais ES tiesību akts. |
| 2. pants  | 5.punkts6.punkts3.punkts10.punkts8.punkts2.3.apakkšpunkts2.4.apakšpunkts2.5.apakšpunkts4.punkts | Atbilst | Projekts nesatur stingrākas prasības nekā attiecīgais ES tiesību akts. |
| 3. panta 1.punkts | Nav nepieciešams pārņemt. Paziņošana tiks veikta pēc projekta stāšanās spēkā. |  |  |
| 3. panta 2.punkts | Nav nepieciešams pārņemt. Paziņošana tiks veikta pēc projekta stāšanās spēkā. |  |  |
| 4. panta | Nav nepieciešams pārņemt. |  |  |
| 5. pants | Nav nepieciešams pārņemt. |  |  |
| Pielikuma 1.punkts | 3.punkts5.punkts6.punkts | Atbilst |  |
| Pielikuma 2.punkta a) apakšpunkts | 10.punkts | Atbilst |  |
| Pielikuma 2.punkta b) apakšpunkts | 10.punkts8.punkts | Atbilst |  |
| Pielikuma 3.punkts | 4.punkts | Atbilst |  |
| Pielikuma 4.punkts | 2.3.apakkšpunkts2.4.apakšpunkts2.5.apakšpunkts4.punkts | Atbilst |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? |  Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Komisijas īstenošanas direktīvas (ES) 2019/68 ar ko nosaka šaujamieroču un to būtisko daļu marķējumu tehniskās specifikācijas saskaņā ar Padomes Direktīvu 91/477/EEK par ieroču iegādes un glabāšanas kontroli prasības tiek pilnīgi pārņemtas ar šo projektu. |

|  |
| --- |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Apvienoto Nāciju Organizācijas Konvencijas pret transnacionālo organizēto noziedzību 2001. gada 31. maija Protokols par šaujamieroču, to detaļu, sastāvdaļu un munīcijas nelegālas izgatavošanas un aprites apkarošanu |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| 8. panta pirmās daļas a) apakšpunkts | Projekta 2.punkts | Izpildītas pilnībā. |
| 8. panta pirmās daļas b) apakšpunkts | Projekta 13.punkts | Izpildītas pilnībā. |
| 8. panta pirmās daļas c) apakšpunkts | Projekta 16.punkts | Izpildītas pilnībā |
| 8. panta otrā daļa | Projekta 5.punkts, 8.punkts, 10.punkts, 14.punkts | Izpildītas pilnībā |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta saskaņā ar Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”, sagatavojot un publicējot paziņojumu par līdzdalības procesu. |
| 2. | Sabiedrības līdzdalība projekta izstrādē | Projekts pirms izsludināšanas Valsts sekretāru sanāksmē tika ievietots Iekšlietu ministrijas tīmekļvietnē www.iem.gov.lv sadaļā “Sabiedrības līdzdalība”, aicinot sabiedrību rakstveida izteikt savu viedokli par projektu līdz 2018. gada 25. jūlijam. Projekts pēc izsludināšanas Valsts sekretāru sanāksmē būs pieejams Ministru kabineta mājas lapā [www.mk.gov.lv](http://www.mk.gov.lv) . Projekta izstrādes laikā priekšlikumi netika saņemti. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts policija, Valsts ieņēmumu dienesta Muitas iestādes |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav |

Iekšlietu ministrs Sandis Ģirģens

Vīza:

valsts sekretārs Dimitrijs Trofimovs

A.Melkers 67208232

andris.melkers@vp.gov.lv